Sahel

Sahel (kutoka neno lile la Kiarabu ساحل sahil ambalo linamaanisha pwani na ni asili ya neno "Kiswahili") ni kanda nyembamba ya ardhi kavu barani Afrika kutoka Bahari ya Atlantiki hadi Bahari ya Shamu. 

Ni kilometa 5,400 kwa 450-1,000 hivi kusini kwa jangwa la Sahara na kaskazini kwa eneo la misitu, ikienea kwa kiasi tofauti katika nchi zifuatazo (kutoka magharibi kwenda mashariki): Senegal, Mauritania, Mali, Burkina Faso, Aljeria, Niger, Nijeria, Chad, Sudan, Sudan Kusini, Eritrea, Kamerun, Jamhuri ya Afrika ya Kati na Ethiopia. 

Sahel ina tabianchi nusu-kavu ya kitropiki. Joto ni kali mwaka mzima lakini mvua chache tu (kati ya milimita 100-150 na 600 kwa mwaka) ambayo inanyesha wakati wa majira ya joto tena bila kuaminika. 

Hivyo Sahel inakabili hatari kubwa ya kugeuka jangwa, pia kwa sababu wakazi wake, kwa kushindwa kulima ipasavyo, wanategemea ufugaji wa wanyama wengi mno ambao wanazidi kuharibu mazingira. 

Category:Jiografia ya Afrika
Category:Ekolojia
Jamii:Jiografia ya Senegal
Jamii:Jiografia ya Mauritania 
Jamii:Jiografia ya Mali
Jamii:Jiografia ya Burkina Faso 
Jamii:Jiografia ya Algeria
Jamii:Jiografia ya Niger
Jamii:Jiografia ya Nigeria
Jamii:Jiografia ya Chad
Jamii:Jiografia ya Sudan
Jamii:Jiografia ya Sudan Kusini
Jamii:Jiografia ya Eritrea
Jamii:Jiografia ya Kamerun
Jamii:Jiografia ya Jamhuri ya Afrika ya Kati
Jamii:Jiografia ya Ethiopia